பெற்றோர்கள் பேசுகையில், “குழந்தைகள் காலை 7 மணியிலிருந்து பேஸ்மெண்டில் அடைத்து வைக்கப்பட்டு இருப்பதாக பள்ளியில் பணியாற்றுபவர் தகவல் தெரிவித்தார். பேஸ்மெண்டின் அறைக்கதவு வெளிப்பகுதியில் பூட்டப்பட்டு இருந்தது. நாங்கள் கதவை திறந்து உள்ளே சென்றபோது, குழந்தைகள் தரையில் அமர்ந்து இருந்தார்கள். அந்த அறை மிகவும் வெப்பமாக காணப்பட்டது, அங்கு ஒழுங்காக செயல்படாத இரண்டு காற்றாடிகள் மட்டும் சுற்றியது. அதிகமான குழந்தைகள் பசியுடனும், தாகத்துடனும் இருந்தார்கள்,” என குற்றம் சாட்டியுள்ளனர்.